pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน โดยกรมสวัสดิการและคุ้มครองแรงงาน แถลงข่าวจัดงานวันสตรีสากล ประจำปี 2566
วันพฤหัสบดีที่ 2 มีนาคม 2566
02/03/2566
ก.แรงงาน โดยกรมสวัสดิการและคุ้มครองแรงงาน แถลงข่าวจัดงานวันสตรีสากล ประจําปี 2566
ก.แรงงาน โดยกรมสวัสดิการและคุ้มครองแรงงาน แถลงข่าวจัดงานวันสตรีสากล ประจําปี 2566
กระทรวงแรงงาน โดยกรมสวัสดิการและคุ้มครองแรงงาน (กสร.) แถลงข่าวการจัดงานวันสตรีสากล ประจําปี 2566 ภายใต้แนวคิด “แรงงานสตรี สร้างความเสมอภาคและการทํางานที่มีคุณค่า” ในวันพุธที่ 8 มีนาคมนี้ ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพฯ เพื่อยกย่องเชิดชูเกียรติสตรีทํางานดีเด่น และกระตุ้นให้สังคมไทยได้ตระหนักถึงความสําคัญของสตรีทํางานว่าเป็นผู้มีบทบาทในการพัฒนาประเทศ
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวในฐานะประธานการแถลงข่าวการจัดงานวันสตรีสากล ประจําปี 2566 วันที่ 2 มีนาคม 2566 ณ บริเวณหน้าห้องประชุม ศ. นิคม จันทรวิทุร ชั้น 5 กรมสวัสดิการและคุ้มครองแรงงาน ซึ่งได้รับมอบหมายจาก นายสุชาติ ชมกลิ่น รัฐมนตรีว่าการกระทรวงแรงงานว่า กระทรวงแรงงานจะจัดงานวันสตรีสากล ประจําปี 2566 ขึ้นในวันที่ 8 มีนาคม 2566 ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพฯ ตามที่องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล และเชิญชวนให้ประเทศสมาชิกจัดกิจกรรมเพื่อร่วมเฉลิมฉลองและรําลึกถึงการต่อสู้ของสตรี เพื่อให้ได้มาซึ่งความยุติธรรม ความเสมอภาค สันติภาพ และการพัฒนา รวมถึงการทบทวนความก้าวหน้าในการดําเนินงานด้านสิทธิสตรีตามนโยบายของรัฐบาลที่ได้ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด อันเห็นได้จากการกําหนดการคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ. 2541 และส่งเสริมการจัดสวัสดิการนอกเหนือกฎหมายเพื่อส่งเสริมคุณภาพชีวิตแรงงานสตรีมาอย่างต่อเนื่อง สําหรับการจัดงานวันสตรีสากล ประจําปี 2566 นี้ กระทรวงแรงงาน โดยกรมสวัสดิการและคุ้มครองแรงงาน ได้กําหนดจัดขึ้นภายใต้แนวคิด “แรงงานสตรี สร้างความเสมอภาคและการทํางานที่มีคุณค่า” โดยมีวัตถุประสงค์เพื่อให้สตรีทํางานทุกคนได้ตระหนักถึงคุณค่าของตนเอง มุ่งมั่นพัฒนาความรู้ให้พร้อมรับการเปลี่ยนแปลงของสถานการณ์ต่าง ๆ ที่เกิดขึ้นทั้งภายในประเทศและต่างประเทศได้อย่างเหมาะสม รณรงค์ให้ทุกภาคส่วนของสังคมตระหนักถึงความสําคัญของสตรีทํางาน สนับสนุน ส่งเสริมให้สตรีทํางานได้รับสิทธิอย่างเท่าเทียมและเป็นธรรม มีคุณภาพชีวิตที่ดี มีความสุขในการทํางาน มีพลังสร้างสรรค์ครอบครัวและสังคมที่เข้มแข็ง และช่วยขับเคลื่อนเศรษฐกิจของประเทศให้ก้าวสู่ความเป็นสากล
อธิบดี กสร. กล่าวต่อไปว่า กิจกรรมสําคัญภายในงานจะมีพิธีมอบโล่รางวัลให้แก่สตรีทํางานดีเด่น โดยรัฐมนตรีว่าการกระทรวงแรงงาน ซึ่งในปีนี้มีสตรีที่มีคุณสมบัติเหมาะสมเข้ารับรางวัล จํานวนทั้งสิ้น 31 คน จาก 8 ประเภทรางวัล อาทิ นางสาวฉวีวรรณ อุทัยพิบูลย์ รองผู้ว่าการ (แผนและพัฒนา) การประปานครหลวง ประเภทสตรีนักบริหารดีเด่น นางสาวเขมนิจ จามิกรณ์ ประเภทศิลปินสตรีดีเด่น และนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ประเภทสื่อมวลชนสตรีดีเด่น นอกจากนี้ ยังมีกิจกรรมแสดงนิทรรศการสตรีทํางานดีเด่น และการแสดงผลิตภัณฑ์ของสตรีผู้ประกอบอาชีพอิสระดีเด่น อีกด้วย
รัฐบาลไทย-ข่าวทำเนียบรัฐบาล-ไทยเตรียมเสนอ “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ต่อยูเนสโก
วันศุกร์ที่ 3 มีนาคม 2566
ไทยเตรียมเสนอ “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ต่อยูเนสโก
.....
ที่ประชุม ครม. (28 ก.พ. 66) เห็นชอบให้เสนอ “ผ้าขาวม้า : ผ้าเอนกประสงค์ในวิถีชีวิตไทย (Pha Khoa Ma : Multifunctional cloths in Thai life)” ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ต่อยูเนสโก พร้อมให้อธิบดีกรมส่งเสริมวัฒนธรรมเป็นผู้ลงนามในเอกสารการนําเสนอต่อไป โดยที่ผ่านมาประเทศไทยได้รับการขึ้นทะเบียนฯ แล้วถึง 3 รายการ ได้แก่ โขน นวดไทย และโนรา
.
ผ้าขาวม้าของไทยนั้นมีคุณค่าในหลายมิติ ทั้งด้านความสําคัญต่อวิถีชีวิตคนไทยที่มีการใช้ประโยชน์ในทุกภาค ชุมชน และชาติพันธุ์ต่าง ๆ ทั่วประเทศ ด้วยลวดลาย/สีที่แตกต่างกันตามเอกลักษณ์เฉพาะท้องถิ่น รวมไปถึงการใช้เป็นของขวัญ ใช้ในพิธีกรรมต่าง ๆ และมีหลักฐานทางประวัติศาสตร์ที่ชี้ว่าผ้าขาวม้ามีมาตั้งแต่สมัยเชียงแสน โดยผ่านการปรับปรุงต่อยอด พัฒนาคุณภาพให้ใช้ประโยชน์ได้หลากหลายขึ้น
.
การเสนอขึ้นทะเบียนผ้าขาวม้าครั้งนี้เป็นไปตามหลักเกณฑ์ของมรดกวัฒนธรรมที่จับต้องไม่ได้ ทั้งด้านการปฏิบัติทางสังคม พิธีกรรม งานเทศกาล ความรู้และการปฏิบัติเกี่ยวกับธรรมชาติ สะท้อนชีวิตที่เรียบง่ายและยั่งยืน เนื่องจากผ้าขาวม้าสามารถนํามากลับใช้ใหม่ - หมุนเวียนได้ รวมถึงอยู่ในเกณฑ์ด้านงานช่างฝีมือดั้งเดิม ซึ่งจะช่วยสร้างความตระหนักรู้ถึงความสําคัญของมรดกวัฒนธรรมฯ กระตุ้นให้เกิดการแลกเปลี่ยนความคิดเห็นสู่การสะท้อนความหลากหลายทางวัฒนธรรมในระดับโลก และแสดงถึงความสร้างสรรค์ของมนุษยชาติ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ พร้อมสนับสนุนการจัดการกากอุตสาหกรรมผ่านความร่วมมือทวิภาคีไทย - ญี่ปุ่น เร่งพัฒนาอุตสาหกรรมสีเขียว เพื่อกระบวนการผลิตและการบริหารจัดการที่เป็นมิตรต่อสิ่งแวดล้อม
วันศุกร์ที่ 3 มีนาคม 2566
03/03/2566
โฆษกรัฐบาล เผย นายกฯ พร้อมสนับสนุนการจัดการกากอุตสาหกรรมผ่านความร่วมมือทวิภาคีไทย - ญี่ปุ่น เร่งพัฒนาอุตสาหกรรมสีเขียว เพื่อกระบวนการผลิตและการบริหารจัดการที่เป็นมิตรต่อสิ่งแวดล้อม
โฆษกรัฐบาล เผย นายกฯ พร้อมสนับสนุนการจัดการกากอุตสาหกรรมผ่านความร่วมมือทวิภาคีไทย - ญี่ปุ่น เร่งพัฒนาอุตสาหกรรมสีเขียว เพื่อกระบวนการผลิตและการบริหารจัดการที่เป็นมิตรต่อสิ่งแวดล้อม
วันนี้ (3 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและชื่นชมความคืบหน้าด้านการจัดการกากอุตสาหกรรมในประเทศไทย จากความร่วมมือทวิภาคีระหว่างหน่วยงานภาครัฐของไทยและญี่ปุ่น ซึ่งได้ดําเนินการอย่างต่อเนื่อง โดยล่าสุดมีการหารือและให้คําปรึกษาด้านเทคนิคเพื่อเพิ่มประสิทธิภาพการจัดการกากอุตสาหกรรมให้สามารถนํามาประยุกต์ใช้เป็นพลังงานในแต่ละภูมิภาค ตลอดจนพัฒนาเทคโนโลยีและนวัตกรรมต่าง ๆ ให้สอดคล้องกับการบริหารจัดการที่เป็นมิตรต่อสิ่งแวดล้อม
โฆษกประจําสํานักนายกรัฐมนตรีเปิดเผยว่า ความร่วมมือทวิภาคีด้านการจัดการกากอุตสาหกรรมในประเทศไทยเป็นผลสําเร็จที่ต่อยอดจากบันทึกความร่วมมือด้านการจัดการกากอุตสาหกรรมระหว่างกระทรวงอุตสาหกรรมของประเทศไทย และกระทรวงสิ่งแวดล้อม ประเทศญี่ปุ่น (Memorandum of Cooperation in the Field of Waste Management) นับตั้งแต่ปี 2559 โดยมีการสนับสนุนผู้เชี่ยวชาญและแลกเปลี่ยนความรู้ด้านการจัดการของเสียอุตสาหกรรมผ่านโครงการความร่วมมือต่าง ๆ เช่น เทคโนโลยีและนวัตกรรมด้านการรีไซเคิล การจัดการขี้เถ้า การจัดการพื้นที่ปนเปื้อนจากของเสียอุตสาหกรรม ซึ่งทั้งสองประเทศได้เห็นพ้องที่จะขยายความร่วมมือเพิ่มเติมจากเดิมเพื่อเพิ่มศักยภาพในการบริหารจัดการกากอุตสาหกรรม จึงได้มีการลงนามบันทึกความร่วมมือระหว่างกรมโรงงานอุตสาหกรรม กระทรวงอุตสาหกรรม ของประเทศไทย และสํานักฟื้นฟูสิ่งแวดล้อมและวัฏจักรของวัสดุ กระทรวงสิ่งแวดล้อม ประเทศญี่ปุ่น (Environmental Regeneration and Material Cycles Bureau, Ministry of the Environment of Japan) เมื่อวันที่ 20 เมษายน 2565 โดยมีระยะเวลาดําเนินงาน 5 ปี (https://www.env.go.jp/en/headline/2602.html)
ซึ่งล่าสุดเมื่อวันที่ 22 กุมภาพันธ์ 2566 ผ่านการประชุมหารือเพื่อให้คําปรึกษา เรื่อง การเพิ่มประสิทธิภาพการจัดการกากอุตสาหกรรมในประเทศไทย วิเคราะห์ข้อมูลความเป็นไปได้ในการนํากากอุตสาหกรรมมาประยุกต์ใช้เป็นพลังงานในแต่ละภูมิภาค รวมทั้งแลกเปลี่ยนประสบการณ์ด้านเทคโนโลยีจากการแปรรูปขยะให้เป็นพลังงานทดแทน (Waste to Energy) ของประเทศญี่ปุ่น เพื่อพัฒนาแนวคิดนวัตกรรมที่เหมาะสมต่อการจัดการกากอุตสาหกรรมของประเทศไทย
“นายกรัฐมนตรีขอบคุณความร่วมมือของหน่วยงานที่เกี่ยวข้อง เน้นย้ําจุดยืนของรัฐบาลไทยที่พร้อมส่งเสริมความร่วมมือทวิภาคีในด้านที่มีศักยภาพร่วมกัน ซึ่งความร่วมมือของไทย - ญี่ปุ่น ด้านการจัดการกากอุตสาหกรรมในประเทศไทย ถือเป็นอีกตัวอย่างสําคัญในการผลักดันและพัฒนาอุตสาหกรรมร่วมกันในภูมิภาค สอดคล้องกับแนวทางอุตสาหกรรมสีเขียวและโมเดลเศรษฐกิจ BCG ที่รัฐบาลมุ่งขับเคลื่อนเพื่อยกระดับภาคอุตสาหกรรมของไทยให้ดําเนินธุรกิจที่เป็นมิตรกับสิ่งแวดล้อม ใช้พลังงานได้อย่างคุ้มค่า และปลอดภัยกับชุมชน ซึ่งจะช่วยขับเคลื่อนประเทศได้อย่างสมดุล มั่นคง และยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-​สถาบันการบินพลเรือน จัดพิธีมอบประกาศนียบัตรหลักสูตร Air Traffic Control : ATC รุ่นที่ 43
วันศุกร์ที่ 3 มีนาคม 2566
​สถาบันการบินพลเรือน จัดพิธีมอบประกาศนียบัตรหลักสูตร Air Traffic Control : ATC รุ่นที่ 43
...
สถาบันการบินพลเรือนจัดพิธีมอบประกาศนียบัตรหลักสูตร Air Traffic Control : ATC รุ่นที่ 43
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร Air Traffic Control : ATC รุ่นที่ 43 โดยมีผู้บริหาร คณาจารย์ ร่วมเป็นเกียรติในพิธี สําหรับหลักสูตรดังกล่าว ดําเนินการฝึกอบรมตั้งแต่วันที่ 30 พฤษภาคม 2565 - 3 มีนาคม 2566 มีผู้เข้ารับการฝึกอบรมทั้งสิ้น 36 คน เป็นทุนจากบริษัทวิทยุการบินแห่งประเทศไทย จํากัด ทุนสํานักงานการบินพลเรือนแห่งประเทศไทย ทุนกองทัพเรือ ทุนรัฐบาลไทยตามแผนความร่วมมือเพื่อพัฒนาไทย - ภูฐาน และทุนส่วนตัวชาวมองโกเลีย เมื่อวันที่ 3 มีนาคม 2566 ณ สบพ. กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมรองปลัด ยธ. เยี่ยมชมสนามวัวชนพัทลุง-ตรัง ฟังความเห็นชาวบ้านนำไปร่างกฎหมายปศุสัตว์ให้สมบูรณ์เพื่อประชาชน
วันศุกร์ที่ 3 มีนาคม 2566
03/03/2566
รัฐมนตรีว่าการกระทรวงยุติธรรม พร้อมรองปลัด ยธ. เยี่ยมชมสนามวัวชนพัทลุง-ตรัง ฟังความเห็นชาวบ้านนําไปร่างกฎหมายปศุสัตว์ให้สมบูรณ์เพื่อประชาชน
รัฐมนตรีว่าการกระทรวงยุติธรรม พร้อมรองปลัด ยธ. เยี่ยมชมสนามวัวชนพัทลุง-ตรัง ฟังความเห็นชาวบ้านนําไปร่างกฎหมายปศุสัตว์ให้สมบูรณ์เพื่อประชาชน ชี้ของดีพื้นบ้านต้องโกอินเตอร์ พัฒนากติกาให้เป็นสากล หวังดึงดูดต่างชาติ สร้างเม็ดเงินเข้าประเทศ
ในวันศุกร์ที่ ๓ มีนาคม ๒๕๖๖ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พันตํารวจโท ประวุธ วงศ์สีนิล รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. และข้าราชการ เยี่ยมชมสนามกีฬาชนโค บ้านควนขนุน จ.พัทลุง และสนามกีฬาชนโคบ้านควนตรัง จ.ตรัง เพื่อศึกษาแนวทางและรับฟังข้อเสนอแนะในการร่างกฎหมายปศุสัตว์
นายสมศักดิ์ กล่าวว่า ตนเดินทางมาภาคใต้ ในสมัยที่เป็น รมว.ยุติธรรม รวมครั้งนี้ก็เป็น ๑๖ ครั้งแล้ว ที่ผ่านมาตนมางานมหกรรมไกล่เกลี่ยหนี้สินครัวเรือน งานสร้างการรับรู้ประมวลกฎหมายยาเสพติด และการปลดล็อกพืชกระท่อม แต่วันนี้ตนนําเรื่องที่ชอบมาบอก คือ วัวชน โดย ๒๐ ปีที่แล้ว สมัยที่ตนเป็น รมว.เกษตรและสหกรณ์ฯ ตนได้เคยเสนอโครงการโคล้านตัว ซึ่งขณะนี้ก็มีพรรคใหญ่ อย่างพรรคเพื่อไทยและพรรครวมไทยสร้างชาติ ก็มีนโยบายหาเสียงด้านการเกษตร ซึ่งมีพื้นฐานมาจากโครงการวัวล้านตัวทั้งสิ้น โดยขณะนี้กระทรวงยุติธรรมได้ผลักดันร่างกฎหมายที่เกี่ยวกับปศุสัตว์ ผ่านความเห็น ครม. แล้ว เมื่อวันที่ ๒๑ กุมภาพันธ์ ๒๕๖๕ หลังจากที่ตนได้เร่งให้หน่วยงานในกระทรวงยุติธรรม ช่วยกันร่างกฎหมาย นี่คือสิ่งที่เราพยายามผลักดันมาตลอด
นายสมศักดิ์ กล่าวอีกว่า ล่าสุดกระทรวงมหาดไทย ได้อนุญาตจัดให้มีการเล่นการพนันประเภทสัตว์ต่อสู้กันหรือแข่งขันสัตว์ถึงผู้ว่าราชการจังหวัดทุกจังหวัด ซึ่งกีฬาสัตว์ท้องถิ่น เช่น วัวชน ไก่ชน ปลากัด และม้า จัดการแข่งขันและเล่นพนันได้ ซึ่งเรื่องนี้จะเป็น Soft Power ช่วยให้ระบบเศรษฐกิจและการท่องเที่ยวของไทย โกอินเตอร์ เป็นที่น่าสนใจของชาวต่างชาติ และเราต้องทํากติกาให้เป็นสากล ลดการบาดเจ็บของสัตว์ และมีการทําสัญลักษณ์ให้ชัดว่าตัวไหนเป็นฝั่งไหน เช่น การใช้ผ้าสีพันเขา เพื่อให้นักท่องเที่ยวดูออก รวมถึงการพัฒนาสายพันธุ์สัตว์ ทําใบเพ็ดดีกรี ( Pedigree) หรือ ใบประวัติ เวลาขายจะได้ราคาสูงกว่าเดิม ส่วนเรื่องการพนันต้องทําให้ถูกต้อง ทําแพลตฟอร์มออนไลน์ มีการเก็บภาษี ก็จะสามารถเอาเงินเข้ากองทุนเพื่อนํามาใช้ในการพัฒนาประเทศได้ เช่น กองทุนการศึกษา กองทุนแก้ความยากจน และมีการถ่ายทอดสดทั่วประเทศ จะได้ค่าลิขสิทธิ์อีกมหาศาล หากทํากฎหมายนี้ไม่สําเร็จ เราก็จะยังย่ําอยู่กับที่ ขาดรายได้เสียโอกาสในการพัฒนาท่องเที่ยว
"นี่คือสิ่งที่ผมชอบ และจะทําต่อไปให้พี่น้องประชาชน และจะต้องทําให้เป็นสากล กีฬาวัวชนเราจะดูกันเองแค่คนใต้หรือคนไทยไม่ได้ วันนี้เราต้องยกระดับโกอินเตอร์ ต้องดูได้ทั่วโลก อย่างปศุสัตว์ในออสเตรเลีย มีมูลค่า ๔๔๐,๐๐๐ ล้านบาท มีการจ้างงานมากกว่า ๔๐๐,๐๐๐ คน ส่วนภาคใต้ของไทยมีวัวพร้อมชนปีละ ๑๐,๐๐๐ ตัว และมีเงินหมุนเวียนในพื้นที่ไม่น้อยกว่า ๗๓,๑๑๓ ล้านบาท ซึ่งหากเรายกระดับมีกฎหมายก็จะเพิ่มมูลค่าได้อีก ทั้งการขายพันธุ์ การดึงนักท่องเที่ยวและสปอนเซอร์ ดังนั้นผมจึงหวังว่าทุกคนจะช่วยกันเสนอความเห็นและร่วมกันผลักดันร่างกฎหมายนี้ให้สําเร็จ" นายสมศักดิ์ กล่าว
รัฐบาลไทย-ข่าวทำเนียบรัฐบาล-ที่ปรึกษา รมว.อว. เปิดงาน Open House มรภ.สุรินทร์ พร้อมเสวนา “อนาคตการศึกษาไทยกับการพลิกโฉมมหาวิทยาลัย”
วันศุกร์ที่ 3 มีนาคม 2566
ที่ปรึกษา รมว.อว. เปิดงาน Open House มรภ.สุรินทร์ พร้อมเสวนา “อนาคตการศึกษาไทยกับการพลิกโฉมมหาวิทยาลัย”
ที่ปรึกษา รมว.อว. เปิดงาน Open House มรภ.สุรินทร์ พร้อมเสวนา “อนาคตการศึกษาไทยกับการพลิกโฉมมหาวิทยาลัย”
14 กุมภาพันธ์ 2566 นายสัมพันธ์ เย็นสําราญ ที่ปรึกษารัฐมนตรีว่าการกระทรวง อว. เป็นประธานในพิธีเปิดงาน Open House Open Heart เปิดบ้าน เปิดใจ เปิดประสบการณ์ใหม่ในรั้วอินทนิล ณ มหาวิทยาลัยราชภัฏสุรินทร์ โดยมี ผู้ช่วยศาสตราจารย์ ดร.ฉลอง สุขทอง อธิการบดีมหาวิทยาลัยราชภัฏสุรินทร์ กล่าวรายงานวัตถุประสงค์การจัดงาน พร้อมเดียวกันนี้ ที่ปรึกษา รมว.อว. ได้ร่วมเยี่ยมชมบูธนิทรรศการของศึกษาในสาขาวิชาต่างๆ ของ มรภ.สุรินทร์ โดยภายในงานได้รับความสนใจจากนักเรียนระดับมัธยมศึกษาในพื้นที่ร่วมงานเป็นจํานวนมาก
จากนั้น ที่ปรึกษา รมว.อว. เป็นประธานกล่าวเปิดและร่วมเสวนาวิชาการในหัวข้อ “อนาคตการศึกษาไทยกับการพลิกโฉมมหาวิทยาลัย” ณ ห้องประชุมบันทายศรี มหาวิทยาลัยราชภัฏสุรินทร์ พร้อมด้วยผู้ร่วมเสวนา ได้แก่ ดร.ถนอม อินทรกําเนิด ประธานกรรมการปฏิบัติหน้าที่แทนสภามหาวิทยาลัยราชภัฏสุรินทร์ ผู้ช่วยศาสตราจารย์อภิชากร ดวงแขเพ็ญศิริกุล รองอธิการบดีฝ่ายประกันคุณภาพการศึกษา มรภ.สุรินทร์ โดยมีผู้ร่วมฟังการเสวนาจากภาคส่วนการศึกษาที่เกี่ยวข้อง ทั้งในภาคการอุดมศึกษา ผู้บริหารในส่วนการศึกษาขั้นพื้นฐาน อาจารย์และบุคลากรทางการศึกษา
ที่ปรึกษา รมว.อว. ได้กล่าวถึงบทบาทของมหาวิทยาลัยไทยภายใต้ความเปลี่ยนแปลงของโลก โดยในภาวะที่มีการแข่งขันทางด้านทรัพยากรมนุษย์และเศรษฐกิจ ไทยสามารถใช้จุดแข็งของระบบการศึกษาในศาสตร์ที่คนไทยทําได้ดีและมีประสิทธิภาพ เช่นด้านการแพทย์และสาธารณสุข ผลักดันให้สาขาวิชานั้นๆ เป็นจุดแข็งของประเทศโดยเฉพาะในระดับภูมิภาค
ในด้านอนาคตการศึกษาและการพลิกโฉมบทบาทมหาวิทยาลัยท่ามกลางการเปลี่ยนแปลง ที่ปรึกษา รมว.อว. ยังเน้นถึงการให้ความสําคัญของบทบาทมหาวิทยาลัยภายใต้ปัจจัยความเปลี่ยนแปลงในโลกปัจจุบัน ซึ่งมีความหลากหลาย ประกอบกับแนวโน้มโครงสร้างประชากรที่เปลี่ยนแปลงไป ที่ปรึกษา รมว.อว. กล่าวว่า ด้วยสถานการณ์ดังกล่าว นักศึกษาที่เข้ามาศึกษาในระดับอุดมศึกษาจําเป็นจะต้องปรับตัวในการหาความรู้ต่อยอดเพิ่มเติมให้มีความหลากหลาย เพื่อสร้างอาชีพ สร้างรายได้ เช่นการอบรมทักษะอาชีพเพิ่มเติม ซึ่งหน่วยงานในกระทรวง อว. ก็ได้มีการเปิดสอน เช่นหลักสูตรอบรมทักษะวิชาชีพที่จัดการศึกษาโดยวิทยาลัยชุมชนแห่งต่างๆ ทางด้านกระทรวง อว. เองก็ได้มีการปรับปรุงด้านกฎระเบียบเพื่อให้สถาบันอุดมศึกษานําไปปรับใช้เพื่อรองรับการเปลี่ยนแปลงดังกล่าว เช่นการยกเลิกการกําหนดระยะเวลาการศึกษา เป็นการยืดหยุ่นให้ผู้เรียนและส่งเสริมการศึกษาตลอดชีวิต การนําระบบธนาคารหน่วยกิต หรือ Credit Bank มาใช้ในระบบการศึกษาของมหาวิทยาลัยเพื่อให้นําทักษะประสบการณ์ของผู้เรียนมาเป็นส่วนหนึ่งของการวัดผลการศึกษาได้
นอกจากนั้น ในด้านการสร้างความร่วมมือกับภาคส่วนการศึกษาที่เกี่ยวข้อง สถาบันอุดมศึกษายังสามารถพัฒนาบทบาทให้เป็นพี่เลี้ยงหรือให้คําปรึกษาแก่โรงเรียน เพื่อให้เกิดการแลกเปลี่ยนทางด้านข้อมูลผู้เรียนให้สอดคล้องกับความต้องการและศักยภาพของตัวผู้เรียนเอง ให้เกิดความเหมาะสมได้อีกด้วย รวมถึงการเปิดโอกาสให้เกิดการพัฒนาผู้เรียนโดยมีส่วนร่วมจากบุคลากรทางการศึกษาในทุกระดับ ทั้งในส่วนคณาจารย์และบุคลากรทางการศึกษาสายสนับสนุนวิชาการที่เกี่ยวข้อง
รัฐบาลไทย-ข่าวทำเนียบรัฐบาล-หน.ผู้ตรวจ ก.อุตฯ ร่วมประชุมชี้แจงหน่วยงานเครือข่าย จ. พะเยา เพื่อขับเคลื่อนนโยบายสำคัญของรัฐบาลและกระทรวงอุตสาหกรรม
วันศุกร์ที่ 3 มีนาคม 2566
03/03/2566
หน.ผู้ตรวจ ก.อุตฯ ร่วมประชุมชี้แจงหน่วยงานเครือข่าย จ. พะเยา เพื่อขับเคลื่อนนโยบายสําคัญของรัฐบาลและกระทรวงอุตสาหกรรม
หัวหน้าผุ้ตรวจราชการกระทรวงอุตสาหกรรม ร่วมประชุมชี้แจงหน่วยงานเครือข่าย จ. พะเยา เพื่อขับเคลื่อนนโยบายสําคัญของรัฐบาล และกระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน
เมื่อวันที่ 2 มีนาคม 2566 เวลา 11.00 น. ณ ห้องประชุมสํานักงานอุตสาหกรรมจังหวัดพะเยา นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมประชุมชี้แจงหน่วยงานเครือข่าย จ. พะเยา ชี้แจงการขับเคลื่อนนโยบายสําคัญของรัฐบาล และกระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน สร้างการประกอบกิจการ โรงงานวิถีใหม่ภายใต้แนวคิด “ปั้นอุตสาหกรรมคู่ชุมชน” ตามนโยบายปลัดกระทรวงอุตสาหกรรม และรับฟังแนวทางการดําเนินงานและความร่วมมือในการ บูรณาการการทํางานระหว่างหน่วยงานในพื้นที่ ปัญหาอุปสรรค ข้อเสนอแนะจากหน่วยงานสังกัดกระทรวงอุตสาหกรรม ได้แก่ ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาพะเยา (นายนพรัตน์ ชาญวนังกูร) และภาคเอกชน ผู้แทนสภาอุตสาหกรรมจังหวัดพะเยา (นายคมน์ มีสี) พร้อมร่วมหารือในหัวข้อการดําเนินงานของภาคอุตสาหกรรมในพื้นที่ โดยเน้นสร้างความร่วมมือของภาคีเครือข่ายภาคเอกชนในจังหวัดพะเยา บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม เสริมสร้างศักยภาพการประกอบกิจการให้มีความเข้มแข็ง สามารถเข้าถึงแหล่งเงินทุนในระดับวงเงินที่สูงขึ้น ควบคู่ไปกับการอํานวยความสะดวก และจัดทําโครงการพัฒนาอุตสาหกรรมในด้านต่าง ๆ ให้ตอบสนองต่อความต้องการของผู้ประกอบการในพื้นที่ ลดการสร้างปัญหาสิ่งแวดล้อม สร้างความร่วมมือระหว่างโรงงานและชุมชนโดยรอบโรงงานให้อยู่ร่วมกันได้ ซึ่งจะนําไปสู่ผลสัมฤทธิ์ในการอยู่ร่วมกันระหว่างภาคอุตสาหกรรมของจังหวัดพะเยากับชุมชนโดยรอบโรงงานได้อย่างยั่งยืนต่อไป
รัฐบาลไทย-ข่าวทำเนียบรัฐบาล-“ทิพานัน” โชว์ผลงาน "พล.อ.ประยุทธ์" เป็นผู้นำฝ่าวิกฤตเศรษฐกิจได้ยอดเยี่ยม  ยก"ทีมไทยแลนด์"คือพระเอกทั้งทีม   หลังรายงาน “สศค.-IMF”สะท้อนผลสำเร็จฟื้นฟูเศรษฐกิจหลังโควิดดีขึ้น
วันพฤหัสบดีที่ 2 มีนาคม 2566
02/03/2566
“ทิพานัน” โชว์ผลงาน "พล.อ.ประยุทธ์" เป็นผู้นําฝ่าวิกฤตเศรษฐกิจได้ยอดเยี่ยม  ยก"ทีมไทยแลนด์"คือพระเอกทั้งทีม   หลังรายงาน “สศค.-IMF”สะท้อนผลสําเร็จฟื้นฟูเศรษฐกิจหลังโควิดดีขึ้น
“ทิพานัน” โชว์ผลงาน "พล.อ.ประยุทธ์" เป็นผู้นําฝ่าวิกฤตเศรษฐกิจได้ยอดเยี่ยม  ยก"ทีมไทยแลนด์"คือพระเอกทั้งทีม   หลังรายงาน “สศค.-IMF”สะท้อนผลสําเร็จฟื้นฟูเศรษฐกิจหลังโควิดดีขึ้น-ว่างงานลดลง
วันที่ 2 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบรายงานภาวะเศรษฐกิจการคลังประจําเดือน มกราคม 2566 ของสํานักงานเศรษฐกิจการคลังว่า เศรษฐกิจไทยในเดือน มกราคม 2566 พบว่าดัชนีเชื่อมั่นผู้บริโภคยังคงเพิ่มขึ้นต่อเนื่องเป็นเดือนที่ 8 และสูงสุดในรอบ 26 เดือน โดยอยู่ที่ 51.7 เพิ่มขึ้นจากเดือนก่อนหน้าที่อยู่ระดับ 49.7 สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น ขณะที่ความเชื่อมั่นภาคอุตสาหกรรม เพิ่มขึ้นจาก 92.6 ในเดือนก่อนหน้า มาอยู่ที่ระดับ 93.9 ตามยอดคําสั่งซื้อโดยรวม ยอดขายโดยรวม ปริมาณการผลิต และผลประกอบการ สอดคล้องกับการขยายตัวของการบริโภคสินค้าในหมวดสินค้าคงทนและสินค้าอุปโภคบริโภค รวมถึงการท่องเที่ยวภายในประเทศที่ขยายตัวต่อเนื่อง ส่งผลให้มีความต้องการสินค้าเพิ่มขึ้น
น.ส.ทิพานัน กล่าวว่า รายงานยังระบุด้วย เสถียรภาพเศรษฐกิจไทยยังอยู่ในเกณฑ์ดี และแรงกดดันจากระดับราคาสินค้าลดลงต่อเนื่อง สะท้อนจากเงินเฟ้อทั่วไปเดือน มกราคม 2566 อยู่ที่ 5.02% และเงินเฟ้อพื้นฐานอยู่ที่ 3.04% สัดส่วนหนี้สาธารณะ ล่าสุดสิ้นเดือน ธ.ค. 65 อยู่ที่ 60.7% ต่อจีดีพี ซึ่งถือเป็นข่าวดีของเศรษฐกิจปีนี้ ท่ามกลางความท้าทายต่างๆ ในขณะที่รายงานของกองทุนการเงินระหว่างประเทศ (IMF) ประมาณการเศรษฐกิจไทยจะขยายตัวได้ร้อยละ 3.7 ในปี 2566 เพิ่มขึ้นจากร้อยละ 2.8 ในปีที่ผ่านมา พร้อมกับคาดว่าการว่างงานของไทยจะอยู่ในอัตราต่ําที่สุดในเอเชียแปซิฟิกที่ 1.0% โดยไทยเป็นหนึ่งในไม่กี่ประเทศในเอเชียที่ IMF มองว่าเศรษฐกิจจะยังขยายตัวได้ท่ามกลางการชะลอตัวของทั่วโลก
“รายงานดังกล่าวสะท้อนผลสําเร็จของทุกภาคส่วน ทั้งภาครัฐ ภาคเอกชน และภาคประชาชน ที่มีส่วนร่วมในมาตรการต่างๆ จนผลิดอกออผลฟื้นฟูเศรษฐกิจหลังวิกฤตโควิดอย่างเป็นรูปธรรม ยอดเยี่ยม ที่มีศัภยภาพทัดเทียมอนารยประเทศ ภายใต้การนําของ พล.อ.ประยุทธ์ ซึ่งจะเห็นได้ว่าไม่มีใครเป็นพระเอกคนเดียว เก่งคนเดียว แต่ทุกคนคือทีม ทีมไทยแลนด์ ที่จะพาประเทศไทยขับเคลื่อนไปสู่ความเจริญก้าวหน้า ที่ไม่เพียงกลับไปดีเหมือนสถานการณ์ก่อนโควิด แต่จะดีขึ้นกว่าเดิม พาประเทศชาติเติบโตแบบก้าวกระโดดมั่นคง”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมว.ดีอีเอส ย้ำความสำคัญการป้องกันการละเมิดลิขสิทธิ์ยุคดิจิทัลในงานพรีเมียร์ลีก
วันศุกร์ที่ 3 มีนาคม 2566
รมว.ดีอีเอส ย้ําความสําคัญการป้องกันการละเมิดลิขสิทธิ์ยุคดิจิทัลในงานพรีเมียร์ลีก
รมว.ดีอีเอส ย้ําความสําคัญการป้องกันการละเมิดลิขสิทธิ์ยุคดิจิทัลในงานพรีเมียร์ลีก
วันนี้ (3 มี.ค. 66) - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมกล่าวเปิดงานเลี้ยงฉลองครบรอบฤดูกาลที่ 30 ของพรีเมียร์ลีก ซึ่งจัดโดยพรีเมียร์ลีก ทรู คอร์ปอเรชั่น และสถานเอกอัครราชทูตสหราชอาณาจักรประจําประเทศไทย ระหว่างการเดินทางเยือนไทยของคณะผู้แทนพรีเมียร์ลีก เพื่อนําถ้วยรางวัลเยือนภูมิภาคต่างๆ (Trophy Tour) ในโอกาสเฉลิมฉลอง 30 ปี และในโอกาสนี้ นายชัยวุฒิ ได้เน้นย้ําความสําคัญของการป้องกันการละเมิดลิขสิทธิ์ในยุคดิจิทัล และการกระตุ้นให้ประชาชนรับชมดิจิทัลคอนเทนต์ผ่านช่องทางที่ถูกกฎหมาย รวมถึงการสร้างความตระหนักรู้ถึงผลกระทบด้านความมั่นคงปลอดภัยทางไซเบอร์ ที่อาจจะเกิดขึ้นจากการรับชมคอนเทนต์ หรือการถ่ายทอดสดการแข่งขันฟุตบอลผ่านเว็บไซต์ที่ละเมิดลิขสิทธิ์ต่างๆ ด้วย ณ เกษรเออร์เบิน รีสอร์ท กรุงเทพฯ
___________________
รัฐบาลไทย-ข่าวทำเนียบรัฐบาล-ปลัดวธ. รับมอบประกาศเกียรติคุณ พร้อมเข็มผู้ทรงคุณวุฒิ ในโครงการพัฒนาหลักสูตร Moral Community Towards Sustainable Development Forum
วันพฤหัสบดีที่ 2 มีนาคม 2566
ปลัดวธ. รับมอบประกาศเกียรติคุณ พร้อมเข็มผู้ทรงคุณวุฒิ ในโครงการพัฒนาหลักสูตร Moral Community Towards Sustainable Development Forum
ปลัดกระทรวงวัฒนธรรมรับมอบประกาศเกียรติคุณ พร้อมเข็มผู้ทรงคุณวุฒิ ในโครงการพัฒนาหลักสูตร Moral Community Towards Sustainable Development Forum
ปลัดกระทรวงวัฒนธรรมรับมอบประกาศเกียรติคุณ พร้อมเข็มผู้ทรงคุณวุฒิ ในโครงการพัฒนาหลักสูตร Moral Community Towards Sustainable Development Forum
เมื่อวันที่ 1 มีนาคม 2566 พลอากาศเอก ชลิต พุกผาสุข องคมนตรี มอบประกาศเกียรติคุณ พร้อมเข็มผู้ทรงคุณวุฒิแก่ ดร.ยุพา ทวีวัฒนะกิจบวร ปลัดกระทรวงวัฒนธรรม ในโครงการพัฒนาหลักสูตร Moral Community Towards Sustainable Development Forum โดยมี คุณหญิงปัทมา ลีสวัสดิ์ตระกูล ประธานศูนย์คุณธรรม (องค์การมหาชน) รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) รวมถึงผศ.ดร.สุรัตน์ บัวเลิศ คณบดีภาควิชาวิทยาศาสตร์สิ่งแวดล้อม คณะสิ่งแวดล้อม มหาวิทยาลัยเกษตรศาสตร์ ผู้บริหาร และผู้ทรงคุณวุฒิ เข้าร่วม ณ สํานักบริการคอมพิวเตอร์ มหาวิทยาลัยเกษตรศาสตร์ บางเขน
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดโครงการขอรับการส่งเสริมการลงทุนปี 2565 มีจำนวน 2,119 โครงการ มูลค่าเงินลงทุนกว่า 6.6 แสนล้านบาท รัฐบาลพร้อมผลักดันไทยให้เป็น Hub อุตสาหกรรมอนาคต รับเศรษฐกิจดิจิทัล
วันพฤหัสบดีที่ 2 มีนาคม 2566
02/03/2566
โฆษกรัฐบาลเผย ยอดโครงการขอรับการส่งเสริมการลงทุนปี 2565 มีจํานวน 2,119 โครงการ มูลค่าเงินลงทุนกว่า 6.6 แสนล้านบาท รัฐบาลพร้อมผลักดันไทยให้เป็น Hub อุตสาหกรรมอนาคต รับเศรษฐกิจดิจิทัล
โฆษกรัฐบาลเผย ยอดโครงการขอรับการส่งเสริมการลงทุนปี 2565 มีจํานวน 2,119 โครงการ มูลค่าเงินลงทุนกว่า 6.6 แสนล้านบาท รัฐบาลพร้อมผลักดันไทยให้เป็น Hub อุตสาหกรรมอนาคต รับเศรษฐกิจดิจิทัล
วันนี้ (2 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน (BOI) มีนโยบายผลักดันยุทธศาสตร์เพื่อส่งเสริมในการลงทุนในอนาคตของไทยให้เป็นผลรูปธรรม ซึ่งในปี 2565 มีตัวเลขยอดโครงการขอรับการส่งเสริมการลงทุนจํานวน 2,119 โครงการ มูลค่าเงินลงทุนกว่า 6.6 แสนล้านบาท
โฆษกประจําสํานักนายกรัฐมนตรี กล่าวว่า ด้วยยุทธศาสตร์การส่งเสริมการลงทุนของ BOI เพื่อช่วยดึงดูดการลงทุนไทยมากขึ้น เช่น มาตรการรักษาและขยายฐานการผลิตเดิม มาตรการส่งเสริมการย้ายฐานธุรกิจ และมาตรการ LTR (Long Term Resident visa) เพื่อดึงดูดชาวต่างชาติที่มีศักยภาพสูงให้เข้ามาลงทุนในประเทศไทย นอกจากนี้ BOI ได้ปรับโครงสร้างอุตสาหกรรม ยกระดับอุตสาหกรรมเดิม ที่มีความโดดเด่นควบคู่กับการสร้างอุตสาหกรรมใหม่ที่มีศักยภาพ และสร้างความเข้มแข็งให้กับห่วงโซ่อุปทาน ระบบโลจิสติกส์ ทั้งนี้ BOI ได้กําหนดอุตสาหกรรมอนาคตที่มุ่งจะพัฒนาในช่วงระยะเวลา 3-5 ปีข้างหน้า ได้แก่ BCG EV Electric Digital และ Creative เพื่อตั้งรับกับเศรษฐกิจดิจิทัล
โฆษกประจําสํานักนายกรัฐมนตรี กล่าวเพิ่มเติมว่า จากข้อมูลการลงทุนในปี 2565 บริษัทข้ามชาติรายใหญ่ให้ความสนใจเข้ามาลงทุนในไทยอย่างต่อเนื่อง ซึ่งมีโครงการที่ขอรับการส่งเสริมมีจํานวน 2,119 โครงการ มูลค่าเงินลงทุนกว่า 6.6 แสนล้านบาท โดยคําขอรับการส่งเสริมการลงทุนโดยตรงจากต่างประเทศ หรือ FDI (Foreign Direct Investment) มีมูลค่ารวมกว่า 4.3 แสนล้านบาท เพิ่มขึ้นถึง 36% โดยมูลค่าคําขอสูงที่สุด ได้แก่ จีน ญี่ปุ่น สหรัฐอเมริกา ไต้หวัน และสิงคโปร์ ตามลําดับ สะท้อนให้เห็นถึงความเชื่อมั่นของนักลงทุนที่มีต่อศักยภาพของประเทศไทยในการเป็นฐานการผลิตและการลงทุนที่สําคัญในภูมิภาค
“นายกรัฐมนตรี เร่งผลักดันแผนพัฒนาเศรษฐกิจการลงทุนของไทย ในประเด็นการส่งเสริมลงทุนจากต่างชาติ และเชื่อมั่นว่ารัฐบาลไทยดําเนินการมาอย่างถูกทาง ส่งเสริมมาตรการเพื่อการพัฒนาเศรษฐกิจและการลงทุนมาอย่างต่อเนื่อง ควบคู่ไปกับการพัฒนาโครงสร้างพื้นฐาน ทั้งประเด็นที่เกี่ยวกับกฎหมายและโครงสร้างพื้นฐานเพื่อพัฒนาศักยภาพเพิ่มโอกาสทางการแข่งขัน ทั้งนี้ เชื่อมั่นว่าไทยมีความโดดเด่น เป็นต่อในสายตานักลงทุนหลายด้าน ทั้งเรื่องโครงสร้างพื้นฐานที่มีคุณภาพ ฐานซัพพลายเชนที่ดีที่สุดแห่งหนึ่งในภูมิภาค โดยเฉพาะผู้ผลิตวัตถุดิบและชิ้นส่วนรองรับอุตสาหกรรม บุคลากร/แรงงานมีขีดความสามารถ รวมถึงสิทธิประโยชน์ที่จะได้จากการลงทุน ทําให้ประเทศไทยเป็นจุดมุ่งหมายสําคัญในสายตาต่างชาติที่ต้องการเข้ามาลงทุนตลอดมา ทั้งนี้ รัฐบาลมุ่งมั่นทํางานต่อไป เพื่อพัฒนาเศรษฐกิจไทยทั้งภาพรวม และฐานราก เพื่อยกระดับคุณภาพชีวิตที่ดีของประชาชนไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-MDES Town Hall Meeting สัมมนาเพิ่มประสิทธิภาพการขับเคลื่อนงานตามภารกิจ
วันศุกร์ที่ 3 มีนาคม 2566
MDES Town Hall Meeting สัมมนาเพิ่มประสิทธิภาพการขับเคลื่อนงานตามภารกิจ
MDES Town Hall Meeting สัมมนาเพิ่มประสิทธิภาพการขับเคลื่อนงานตามภารกิจ
วานนี้ (2 มี.ค. 66) ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการสัมมนาเชิงปฏิบัติการเพื่อเพิ่มประสิทธิภาพการขับเคลื่อนงานตามภารกิจ กระทรวงดิจิทัลเพื่อเศรษฐกิจและสังคม “MDES Town Hall Meeting “ พร้อมด้วยคณะผู้บริหาร ข้าราชการ และเจ้าหน้าที่เข้าร่วม โดยในงานสัมมนาได้มีการชี้แจงแนวทางและเป้าหมายสําคัญของการดําเนินงานตามภารกิจของสํานักงานปลัดกระทรวงดิจิทัลเพื่อเศรษฐกิจและสังคม เพื่อเพิ่มประสิทธิภาพการปฏิบัติราชการ รวมถึงมีการระดมความคิดเห็นและแลกเปลี่ยนประสบการณ์เกี่ยวกับการวางแผนการดําเนินงาน รวมถึงปัญหาและอุปสรรคด้วย ณ ห้องวายุภักษ์ ชั้น 4 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์
_______________
รัฐบาลไทย-ข่าวทำเนียบรัฐบาล-ผู้ตรวจฯ ภาสกร ลงพื้นที่ขอนแก่น ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
วันศุกร์ที่ 3 มีนาคม 2566
03/03/2566
ผู้ตรวจฯ ภาสกร ลงพื้นที่ขอนแก่น ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่ขอนแก่น ตรวจราชการรอบที่ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 1 มีนาคม 2566 เวลา 14.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดขอนแก่น เพื่อประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัด โดยมีนางศิริพรรณ อันชื่น อุตสาหกรรมจังหวัดขอนแก่น และเจ้าหน้าที่เข้าร่วม โดยอุตสาหกรรมจังหวัดได้รายงานผลการดําเนินงานปัญหาอุปสรรค การตรวจกํากับโรงงาน/เหมืองแร่ การใช้น้ําขุมเหมือง สถานการณ์ลักลอบเผาอ้อย การส่งเสริมอาชีพดูแลชุมชนรอบโรงงาน นอกจากนี้ยังได้พบปะและหารือเครือข่ายภาคเอกชน ภาคประชาชนในพื้นที่ อาทิ สภาอุตสาหกรรม สภาหอการค้า ผู้จัดการ SMEs Bank เขต11/สาขาชุมแพ เขตส่งเสริมอ้อยฯขอนแก่น เครือข่ายอุตสาหกรรมรักษ์สิ่งแวดล้อม และผู้แทน คพอ. เกี่ยวกับทิศทางการพัฒนาเศรษฐกิจอุตสาหกรรมของจังหวัดที่เน้นวิศวกรรมราง โซนนิ่งอุตสาหกรรม งานวิจัยและนวัตกรรมอาหารในอนาคต ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพ) การจัดงานอุตสาหกรรมแฟร์ระดับภาค ทั้งนี้ ได้รับความร่วมมือจากอุตสาหกรรมจังหวัดขอนแก่น นางศิริพรรณ อันชื่น อุตสาหกรรมจังหวัดขอนแก่น และคณะหน่วยงานร่วมภาครัฐและเอกชนเป็นอย่างดี
รัฐบาลไทย-ข่าวทำเนียบรัฐบาล-รมว.สุชาติ มอบเลขานุการรัฐมนตรีว่าการกระทรวงแรงงานเป็นประธานในพิธีเพื่อน้อมรำลึก "พระบิดาแห่งมาตรฐานการช่างไทย"
วันพฤหัสบดีที่ 2 มีนาคม 2566
รมว.สุชาติ มอบเลขานุการรัฐมนตรีว่าการกระทรวงแรงงานเป็นประธานในพิธีเพื่อน้อมรําลึก "พระบิดาแห่งมาตรฐานการช่างไทย"
กระทรวงแรงงาน โดยกรมพัฒนาฝีมือแรงงาน จัดพิธีถวายเครื่องราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” พร้อมนิทรรศการเทิดพระเกียรติ และกิจกรรมวันมาตรฐานฝีมือแรงงานแห่งชาติ 2 มีนาคม 2566 เน้
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่สุรินทร์ ตรวจราชการรอบ 1 เน้นย้ำการดำเนินงานตาม MIND ใช้หัวและใจ ขับเคลื่อนแผนงานปี 2566
วันศุกร์ที่ 3 มีนาคม 2566
03/03/2566
ผู้ตรวจสมพลฯ ลงพื้นที่สุรินทร์ ตรวจราชการรอบ 1 เน้นย้ําการดําเนินงานตาม MIND ใช้หัวและใจ ขับเคลื่อนแผนงานปี 2566
ผู้ตรวจราชการกระทรวงอุตสาหกรรม ลงพื้นที่สุรินทร์ ตรวจราชการรอบ 1 เน้นย้ําการดําเนินงานตาม MIND ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
วันที่ 2 มีนาคม 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดสุรินทร์ ตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมีนางอิฐสราชัย ลําพา อุตสาหกรรมจังหวัดสุรินทร์ และเจ้าหน้าที่ เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของกระทรวงอุตสาหกรรม
ทั้งนี้ ผู้ตรวจสมพลฯ ได้เน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจ กํากับ ดูแลสถานประกอบการเน้นย้ําให้ตรวจ กํากับ ดูแลให้ครบถ้วน ดําเนินการตามแผนการตรวจ พร้อมจัดทําบันทึกการตรวจสอบทุกครั้ง โดยเฉพาะรายที่จะต้องมีเอกสารรับรองความปลอดภัย เพื่อเตรียมความพร้อมรองรับการตรวจของหน่วยตรวจสอบ รวมทั้งให้คําปรึกษาแนะนําแก่ผู้ประกอบการให้ปฏิบัติให้ถูกต้องตามกฎหมาย หากพบข้อบกพร่องให้สั่งการตาม พ.ร.บ.ที่เกี่ยวข้อง การอํานวยความสะดวกในการพิจารณาอนุญาตฯ จะต้องดําเนินการตามขั้นตอนให้อยู่ในกรอบระยะเวลาและอํานาจหน้าที่ โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) มีการคัดเลือกกลุ่มเป้าหมายบริเวณรอบสถานประกอบการที่ส่งผลกระทบ ควรมีการประสานสถานประกอบการเพื่อนําสินค้าที่มีการพัฒนาไปจําหน่ายในสถานประกอบการ เพื่อเป็นการมีส่วนร่วม CSR
รวมทั้งได้รับฟังแนวทางการดําเนินงาน และข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดสุรินทร์ และ ธพว.สาขาสุรินทร์ สุดท้ายผู้ตรวจสมพลฯ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลบริหารหนี้สาธารณะอย่างรอบคอบ ระมัดระวัง ยึดหลัก “ครบถ้วน ถูกต้อง ตรงเวลา” ไม่เคยผิดนัดชำระหนี้ วางแผนการใช้งบประมาณอย่างคุ้มค่า เพื่อให้เกิดประโยชน์สูงสุด
วันศุกร์ที่ 3 มีนาคม 2566
03/03/2566
​โฆษกรัฐบาลเผย รัฐบาลบริหารหนี้สาธารณะอย่างรอบคอบ ระมัดระวัง ยึดหลัก “ครบถ้วน ถูกต้อง ตรงเวลา” ไม่เคยผิดนัดชําระหนี้ วางแผนการใช้งบประมาณอย่างคุ้มค่า เพื่อให้เกิดประโยชน์สูงสุด
​โฆษกรัฐบาลเผย รัฐบาลบริหารหนี้สาธารณะอย่างรอบคอบ ระมัดระวัง ยึดหลัก “ครบถ้วน ถูกต้อง ตรงเวลา” ไม่เคยผิดนัดชําระหนี้ วางแผนการใช้งบประมาณอย่างคุ้มค่า เพื่อให้เกิดประโยชน์สูงสุดต่อประเทศชาติ และประชาชน
วันที่ 3 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีหนี้สาธารณะคงค้าง และความสามารถในการชําระหนี้ของประเทศไทย ว่า หนี้สาธารณะของประเทศไทยส่วนใหญ่กว่าร้อยละ 98 เป็นหนี้ในประเทศ และใช้เพื่อการลงทุนในโครงสร้างพื้นฐานเพื่อกระจายความเจริญ ลดความเหลื่อมล้ําทางสังคม ขยายโอกาส และยกระดับคุณภาพชีวิตของประชาชน รวมทั้งเพิ่มขีดความสามารถในการแข่งขันของประเทศ เช่น โครงการพัฒนาการขนส่งทั้งทางบก ทางน้ํา และทางอากาศ อาทิเช่นโครงการรถไฟฟ้าขนส่งมวลชนในเขตกรุงเทพฯ และปริมณฑล โครงการก่อสร้างรถไฟทางคู่ และปรับปรุงทางรถไฟทั่วประเทศ โครงการก่อสร้างทางสายหลักเป็น 4 ช่องจราจร การพัฒนาโครงข่ายถนนมอเตอร์เวย์ โครงการพัฒนาระบบสายส่งและสถานีไฟฟ้าทั่วประเทศ โครงการพัฒนาระบบบริหารจัดการทรัพยากรน้ําและก่อสร้าง การปรับปรุงขยายการประปา ไฟฟ้า ทั้งในส่วนของกรุงเทพฯ และปริมณฑล และในส่วนภูมิภาค เป็นต้น
นายอนุชา กล่าวด้วยว่า ที่ผ่านมารัฐบาลบริหารหนี้สาธารณะอย่างรอบคอบและระมัดระวัง ภายใต้กรอบในการบริหารหนี้สาธารณะ ตลอดจนชําระหนี้เงินต้นและดอกเบี้ยได้อย่างมีวินัย โดยยึดหลัก “ครบถ้วน ถูกต้อง ตรงเวลา” อย่างเคร่งครัด และไม่เคยผิดนัดชําระหนี้ นอกจากนี้ บริษัทจัดอันดับความน่าเชื่อถือในระดับสากล อาทิ S&P Moody’s และ Fitch คงอันดับความน่าเชื่อถือของประเทศไทยที่ระดับ BBB+ และมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook) ปัจจุบัน เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง
“สถานะทางการคลังของประเทศยังคงแข็งแกร่ง ซึ่งหลายสถาบันจัดอันดับความน่าเชื่อถือจากต่างประเทศ ได้ออกบทความให้การยอมรับความมีเสถียรภาพทางการคลังของประเทศไทยมาอย่างต่อเนื่องในช่วงหลายปีที่ผ่านมา นอกจากนั้น รัฐบาลมีศักยภาพในการชําระหนี้ และยังไม่เคยผิดนัดชําระหนี้ และที่สําคัญรัฐบาลวางแผนการใช้งบประมาณอย่างรอบคอบ คุ้มค่า เพื่อให้เกิดประโยชน์สูงสุดต่อประเทศชาติ และประชาชน” นายอนุชา กล่าว
รัฐบาลไทย-ข่าวทำเนียบรัฐบาล-​นายกรัฐมนตรีลงพื้นที่ จ.อุดรธานี เปิดการอบรมสัมมนา “บทบาทท้องถิ่นไทยกับการกระจายอำนาจเพื่อการไปต่ออย่างยั่งยืน” ย้ำท้องถิ่นไม่ใช่รากหญ้า แต่เป็นฐานรากสำคัญของประเทศ
วันพฤหัสบดีที่ 2 มีนาคม 2566
02/03/2566
​นายกรัฐมนตรีลงพื้นที่ จ.อุดรธานี เปิดการอบรมสัมมนา “บทบาทท้องถิ่นไทยกับการกระจายอํานาจเพื่อการไปต่ออย่างยั่งยืน” ย้ําท้องถิ่นไม่ใช่รากหญ้า แต่เป็นฐานรากสําคัญของประเทศ
​นายกรัฐมนตรีลงพื้นที่ จ.อุดรธานี เปิดการอบรมสัมมนา “บทบาทท้องถิ่นไทยกับการกระจายอํานาจเพื่อการไปต่ออย่างยั่งยืน” ย้ําท้องถิ่นไม่ใช่รากหญ้า แต่เป็นฐานรากสําคัญของประเทศ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (2 มีนาคม 2566) เวลา 10.00 น. ณ มหาวิทยาลัยราชภัฏอุดรธานี อําเภอเมืองอุดรธานี จังหวัดอุดรธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดการอบรมสัมมนา “บทบาทท้องถิ่นไทยกับการกระจายอํานาจเพื่อการไปต่ออย่างยั่งยืน” เพื่อให้ผู้เข้ารับการอบรมได้รับทราบเกี่ยวกับบทบาทของท้องถิ่น ทิศทางการกระจายอํานาจ รวมถึงเพื่อเป็นการเสริมสร้างความเข้มแข็งและเพิ่มประสิทธิภาพการบริหารงานขององค์กรปกครองส่วนท้องถิ่นในการให้บริการประชาชน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี พร้อมด้วย ผู้บริหาร ที่ปรึกษา สมาชิกสภาท้องถิ่น ข้าราชการและพนักงานขององค์กรปกครองส่วนท้องถิ่น กว่า 5,000 คนจากทั่วประเทศ เข้าร่วม
นายกรัฐมนตรีกล่าวว่า รัฐบาลให้ความสําคัญ และขอขอบคุณผู้บริหาร อบต. ทั่วประเทศทุกท่านที่ดูแลพี่น้องประชาชนเป็นอย่างดี ทําหน้าที่สะท้อนปัญหาระดับพื้นที่ได้อย่างชัดเจน นําไปสู่การแก้ไขได้อย่างทันท่วงที รวมทั้งขับเคลื่อนนโยบายสําคัญ และโครงการต่าง ๆ ไปสู่ท้องถิ่นให้บรรลุผลสําเร็จ สร้างประโยชน์สุขให้ทุกชุมชนทั่วประเทศตลอดมา ซึ่งที่ผ่านมารัฐบาลได้เร่งเดินหน้ากระจายความเจริญในทุกมิติ ทุกภูมิภาค ทั่วประเทศอย่างทั่วถึง ตามแผนยุทธศาสตร์ชาติ 20 ปี เพื่อเป็นการวางรากฐานให้ประเทศไทยและท้องถิ่นไทยสามารถสร้างโอกาสให้แก่พื้นที่ตนเองได้อย่างยั่งยืน
นายกรัฐมนตรีกล่าวต่อไปว่า รัฐบาลได้เล็งเห็นถึงศักยภาพและโอกาสของพื้นที่ต่าง ๆ ได้ผลักดันการขยายโอกาสทางเศรษฐกิจ เพื่อให้ท้องถิ่นไทยทุกแห่งมีเศรษฐกิจในระดับพื้นที่เข้มแข็งและมีสังคมที่น่าอยู่ ทั้งการพัฒนาเขตเศรษฐกิจพิเศษและพื้นที่ระเบียงเศรษฐกิจทั่วประเทศ เพื่อขับเคลื่อนเขตเศรษฐกิจใหม่และยกระดับรายได้ของพี่น้องในพื้นที่ ส่งเสริมให้ประชาชนในท้องถิ่นมีคุณภาพชีวิตที่ดี สะดวกสบาย สามารถเข้าถึงบริการของภาครัฐได้อย่างรวดเร็ว และเท่าเทียม
นายกรัฐมนตรีย้ําว่า รัฐบาลให้ความสําคัญกับการพัฒนาท้องถิ่นไทยมาโดยตลอด โดยมุ่งเน้นการส่งเสริมให้ท้องถิ่นสามารถดําเนินงานได้อย่างมีประสิทธิภาพมากยิ่งขึ้น รวมทั้งมุ่งเน้นการขับเคลื่อนการบูรณาการทํางานร่วมกัน ระหว่างส่วนกลาง ส่วนภูมิภาค และส่วนท้องถิ่น และยังรวมถึงภาคเอกชน ที่เป็นภาคีสาคัญของภาครัฐเสมอมา พร้อมชื่นชมชาวท้องถิ่น ผู้บริหาร อบต. ทุกแห่งทั่วประเทศ และเจ้าหน้าที่ที่เกี่ยวข้องทุกคน ที่เป็นกําลังสําคัญในการพัฒนาความเจริญในระดับพื้นที่ ผลักดันการดําเนินงานของภาครัฐให้เกิดผลสัมฤทธิ์ รวมทั้งขอฝากให้ผู้นําท้องถิ่นช่วยกันแก้ไขปัญหาค่าฝุ่น PM 2.5 และหวังให้ผู้บริหารส่วนท้องถิ่นนําความรู้ที่ได้รับ และจากการแลกเปลี่ยนประสบการณ์ทํางานระหว่างกัน นํามาปรับใช้ในการบริหารจัดการตามบริบทพื้นที่ของตนเอง นําไปสู่การพัฒนาที่ยั่งยืน และเกิดประโยชน์สูงสุดต่อพี่น้องประชาชน องค์กรท้องถิ่นและประเทศชาติต่อไป
รัฐบาลไทย-ข่าวทำเนียบรัฐบาล-​รวมใจสวดมนต์ถวายพระพรเจ้าฟ้าพัชรกิติยาภาฯ
วันศุกร์ที่ 3 มีนาคม 2566
​รวมใจสวดมนต์ถวายพระพรเจ้าฟ้าพัชรกิติยาภาฯ
...
(2 มีนาคม 2566 เวลา 18.00 น.) พลเอก พุฒิประสิทธิ์ จิระมะกร เจ้ากรมเสมียนตรา พร้อมด้วย สมาคมภริยาข้าราชการสํานักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี
โดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์
รัฐบาลไทย-ข่าวทำเนียบรัฐบาล-รองปลัด.กษ.เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 3/2566
วันพฤหัสบดีที่ 2 มีนาคม 2566
รองปลัด.กษ.เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 3/2566
รองปลัด.กษ.เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 3/2566
วันพฤหัสบดีที่ 2 มีนาคม เวลา 09.00 น. นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 3/2566 ผ่านระบบ Zoom Meeting มีเนื้อหาที่น่าสนใจในที่ประชุมคือ
1.การดําเนินงานด้านการพัฒนาบุคลากรวิจัยการเกษตร ประจําปีงบประมาณ 2566 ภายใต้กรอบงบประมาณจาก วช. แผนงาน F13 (S4P21)
2.หลักเกณฑ์การกําหนดหลักสูตรที่ไม่เรียกเก็บค่าธรรมเนียมในการลงทะเบียนหลักสูตรฝึกอบรมของสํานักงานพัฒนาการวิจัยการเกษตร
3.การปรับวิธีการดําเนินงานของโครงการทุนการศึกษาปริญญาตรีเพื่อพัฒนาเกษตรกรรุ่นใหม่
4.การดําเนินงานสํานักพัฒนาบุคลากรวิจัย เดือนกุมภาพันธ์ 2566
รัฐบาลไทย-ข่าวทำเนียบรัฐบาล-ก.เกษตรฯ เข้าร่วมประชุมคณะกรรมการวัคซีนแห่งชาติ ครั้งที่ 1/2566
วันพฤหัสบดีที่ 2 มีนาคม 2566
ก.เกษตรฯ เข้าร่วมประชุมคณะกรรมการวัคซีนแห่งชาติ ครั้งที่ 1/2566
ก.เกษตรฯ เข้าร่วมประชุมคณะกรรมการวัคซีนแห่งชาติ ครั้งที่ 1/2566
วันพฤหัสบดีที่ 2 มีนาคม 2666 นายอนุทิน ชาญวีรกูล รองนายกรัฐมนตรี และ รมว.สาธารณสุข เป็นประธานการประชุมคณะกรรมการวัคซีนแห่งชาติ ครั้งที่ 1/2566 ณ ห้องประชุมชัยนาทนเรนทร สํานักงนปลัดกระทรวงสาธารณสุข โดยปลัดกระทรวงเกษตรและสหกรณ์ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าว ผ่านระบบ Meeting มีเรื่องสําคัญในที่ประชุมคือ
1) ความก้าวหน้าเรื่องการวิจัยพัฒนาวัคซีนป้องกันโรคติดเชื้อไวรัสโคโรนา 2019 (โควิด 19) ในประเทสไทย
2) ข้อเสนอเชิงนโยบายการจัดหาวัคซีนในกรณีมีเหตุฉุกเฉินหรือมีเหตุจําเป็น
3) นโยบายการเร่งรัดการให้บริการสร้างเสริมภูมิคุ้มกันโรค
4) การให้วัคซีนป้องกันโรคโปลิโอชนิดฉีด (IPV) จาก 1 เข็ม เป็น 2 เข็ม ตามมติคณะอนุกรรมการสร้างเสริมภูมิคุ้มกันโรค
5) แผนการฉีดวัคซีนป้องกันมะเร็งปากมดลูก (HPV) ในเด็กนักเรียนหญิงชั้นประถมศึกษาปีที่ 5 หรือ อายุ 11-12 ปี ตามสิทธิประโยชน์ที่ต้องได้รับ (2 เข็ม)
6) นโยบายและแผนยุทธศาสตร์ความมั่นคงด้านวัคซีนแห่งชาติ พ.ศ. 2563–2565 ปีงบประมาณ 2565
รัฐบาลไทย-ข่าวทำเนียบรัฐบาล-ผช.ปกอ.ณิรดา ติวเข้ม สอจ. จัดทำแผนบริหารจัดการความเสี่ยงการทุจริต ประจำปี 2566
วันพฤหัสบดีที่ 2 มีนาคม 2566
02/03/2566
ผช.ปกอ.ณิรดา ติวเข้ม สอจ. จัดทําแผนบริหารจัดการความเสี่ยงการทุจริต ประจําปี 2566
ผู้ช่วยปลัดกระทรวงอุตสาหกรรม ติวเข้ม สอจ. จัดทําแผนบริหารจัดการความเสี่ยงการทุจริต ประจําปี 2566
เมื่อวันที่ 1 มีนาคม 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เป็นประธานเปิดโครงการสัมมนาเชิงปฏิบัติการ “การจัดทําแผนบริหารจัดการความเสี่ยงการทุจริต ประจําปีงบประมาณ พ.ศ. 2566 สํานักงานปลัดกระทรวงอุตสาหกรรม” จัดโดย ศูนย์ปฏิบัติการต่อต้านการทุจริต กระทรวงอุตสาหกรรม โดยมี นางสาวทัศนีย์ สามิภักดิ์ ผู้อํานวยการศูนย์ปฏิบัติการต่อต้านการทุจริต ให้การต้อนรับ พร้อมกล่าวรายงาน
สําหรับการสัมมนาฯ ดังกล่าว มีวัตถุประสงค์ เพื่อให้การจัดทําแผนบริหารจัดการความเสี่ยงการทุจริต ประจําปีงบประมาณ พ.ศ. 2566 ของสํานักงานปลัดกระทรวงอุตสาหกรรม เป็นไปอย่างมีประสิทธิภาพ และสามารถนําไปใช้เป็นแนวทางในการป้องกันการทุจริตภายในองค์กรได้อย่างมีประสิทธิผล ตามแนวทางขับเคลื่อนแผนแม่บทภายใต้ยุทธศาสตร์ชาติ และตามเจตนารมณ์นโยบาย No Gift Policy ศูนย์ปฏิบัติการต่อต้านการทุจริต จึงจัดโครงการสัมมนาเชิงปฏิบัติการ “การจัดทําแผนบริหารจัดการความเสี่ยงการทุจริต ประจําปีงบประมาณ พ.ศ. 2566 สํานักงานปลัดกระทรวงอุตสาหกรรม” ขึ้น เพื่อดําเนินการร่วมกันในการถอดบทเรียน คิดวิเคราะห์ ประเมินเหตุการณ์ความเสี่ยง และระดับของความเสี่ยงกระบวนงานที่เกี่ยวข้องกับการพิจารณาอนุมัติ อนุญาต เพื่อนํามาจัดทําแผนบริหารจัดการความเสี่ยงการทุจริต และพัฒนาการให้บริการ อย่างโปร่งใส เป็นธรรม มีประสิทธิภาพ และสร้างความเชื่อมั่นให้กับประชาชนหรือผู้ประกอบการต่อไป โดยมี ข้าราชการ และเจ้าหน้าที่ ผู้แทนสํานักงานอุตสาหกรรมจังหวัด 36 จังหวัดกลุ่มเป้าหมายในการดําเนินโครงการฯ เข้าร่วม ณ โรงแรมแบงค็อกมิดทาวน์ กรุงเทพมหานคร
รัฐบาลไทย-ข่าวทำเนียบรัฐบาล-สร้างเงินให้ประเทศ!  “จุรินทร์” โชว์ฝีมือ ทำ “มินิ-เอฟทีเอ ไทย-เซินเจิ้น”  ตั้งเป้าปี 67 โตเพิ่มอีก 5% สร้างมูลค่าการค้า 910,000 ล้านบาท
วันพฤหัสบดีที่ 2 มีนาคม 2566
สร้างเงินให้ประเทศ!  “จุรินทร์” โชว์ฝีมือ ทํา “มินิ-เอฟทีเอ ไทย-เซินเจิ้น”  ตั้งเป้าปี 67 โตเพิ่มอีก 5% สร้างมูลค่าการค้า 910,000 ล้านบาท
วันที่ 1 มีนาคม 2566 เวลา  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานสักขีพยานและกล่าวแสดงความยินดีในพิธีลงนามบันทึกความเข้าใจระหว่างกรมส่งเสริมการค้าระหว่างประเทศกับสภาส่งเสริมการค้าระหว่างประเทศ แห่งชาติจีน
คณะกรรมการเทศบาลเมืองเซินเจิ้น(CCPIT Shenzhen) ร่วมกับนายหวัง ลี่ผิง อัครราชทูต(ที่ปรึกษา) ฝ่ายการพาณิชย์ของจีน ที่ห้องบุรฉัตรไชยากร กระทรวงพาณิชย์
โดยนายจุรินทร์ กล่าวว่า เป็นนโยบายที่ตนมอบให้กับกระทรวงพาณิชย์ดําเนินการตลอดช่วง 4 ปี ที่รัฐบาลนี้มาบริหารแผ่นดิน วันนี้มี FTA ทั้งหมด 14 ฉบับ กับ 18 ประเทศ และ mini FTA 6 ฉบับ ประกอบด้วย โคฟุ ปูซาน คยองกี เตลังกานา และของจีน 2 ฉบับ คือ ไห่หนานและกานซู่ ที่จะลงนามวันนี้กับเซินเจิ้นเป็นฉบับที่ 7 และถัดจากนี้ยังมีกับยูนนาน และที่กําลังจะประสบความสําเร็จคือ 5 รัฐของอินเดีย รวมกับสหราชอาณาจักรและปากีสถาน ถ้าประสบความสําเร็จจะเข้ามาช่วยเสริม FTA ในเชิงลึก
นโยบายที่ตนมอบให้กระทรวงพาณิชย์คือความร่วมมือเขตเสรีทางการค้าฉบับใหญ่หรือ FTA ไม่พอ เป็นภาพกว้าง ภาพรวม ถึงเวลาที่เราต้องใช้นโยบายเชิงลึก เชิงรุกทําการค้าการลงทุนร่วมกัน ลงลึกรายมณฑล รายรัฐ เพราะบางรัฐบางประเทศใหญ่กว่าประเทศไทยและบางมณฑลของจีนจีดีพีมากกว่าประเทศไทย และเซินเจิ้นมีจีดีพีเกือบเท่าไทย จะช่วยเพิ่มมูลค่าการค้าการลงทุนที่เป็นรูปธรรมที่สุดรูปแบบหนึ่ง ถือเป็นโอกาสที่ดีที่สุดของทั้ง 2 ฝ่าย ทั้งไทยและเซินเจิ้น เซินเจิ้นเป็นเขตเศรษฐกิจที่ใหญ่ที่สุดอันดับ 3 ของจีน รองจากเซี่ยงไฮ้และปักกิ่ง เป็นเมืองยุทธศาสตร์เชื่อมมณฑลกวางตุ้ง ฮ่องกงและมาเก๊า เป็นศูนย์รวมเศรษฐกิจด้านตะวันออกเฉียงใต้ของจีน (Greater Bay Area) เป็นที่รวมของธุรกิจใหม่ ที่รวมของนวัตกรรม เทคโนโลยีและเศรษฐกิจอุตสาหกรรมของจีน จะมีส่วนช่วยเพิ่มมูลค่าการค้าระหว่างกันได้มหาศาลในอนาคต
“ปี 2565 มูลค่าการค้าระหว่างไทยกับเซินเจิ้น มีมูลค่า 868,000 ล้านบาท ตั้งเป้าร่วมกันหลังมี mini FTA ภายใน 2 ปีที่ (2566-2567)จะทําให้มูลค่าการค้าระหว่างกันเพิ่มขึ้นอย่างน้อย 5% ตั้งเป้าเพิ่มอีก 43,000 ล้านบาท ในปี 66-67 เป็น 910,000 ล้านบาท จะเป็นกลไกสําคัญเพิ่มมูลค่าการค้าการลงทุนอย่างเป็นรูปธรรม ผลักดันเศรษฐกิจของไทยและจีนให้เจริญก้าวหน้าสืบไป” รองนายกรัฐมนตรีและรัฐมนตรีว่าการกระทรวงพาณิชย์กล่าว
โดยภายในงานเป็นการลงนามระหว่างอธิบดีกรมส่งเสริมการค้าระหว่างประเทศ(นายภูสติ รัตนกุล เสรีเริงฤทธิ์) กับประธานสภาส่งเสริมการค้าระหว่างประเทศ แห่งชาติจีน คณะกรรมการเทศบาลเมืองเซินเจิ้น สาธารณรัฐประชาชนจีน(นายกู้ ตงจง) ซึ่งมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายกีรติ รัชโน ปลัดกระทรวงพาณิชย์ ผู้บริหารกระทรวงพาณิชย์ และตัวแทนภาครัฐและเอกชนทั้งไทยและจีนให้ความสนใจเข้าร่วมเป็นจํานวนมาก
รัฐบาลไทย-ข่าวทำเนียบรัฐบาล-ม.ราชภัฏนครฯ จัดงานราชภัฏวิชาการ มุ่งมั่นพัฒนาชุมชนท้องถิ่น-ปฏิรูปประเทศ
วันศุกร์ที่ 3 มีนาคม 2566
ม.ราชภัฏนครฯ จัดงานราชภัฏวิชาการ มุ่งมั่นพัฒนาชุมชนท้องถิ่น-ปฏิรูปประเทศ
ม.ราชภัฏนครฯ จัดงานราชภัฏวิชาการ มุ่งมั่นพัฒนาชุมชนท้องถิ่น-ปฏิรูปประเทศ
มหาวิทยาลัยราชภัฏนครศรีธรรมราช จัดกิจกรรมราชภัฏวิชาการ ประจําปี 2566 “มหาวิทยาลัยราชภัฏกับการพัฒนาชุมชนท้องถิ่น ฐานการปฏิรูปประเทศ” ในระหว่างวันที่ 14-15 กุมภาพันธ์ 2566 ณ หอประชุมภักดีดํารงฤทธิ์ หอประชุมใหญ่ และศูนย์อัจฉริยะเพื่อการพัฒนาท้องถิ่นภาคใต้ อาคาร 39 (Student Union) มหาวิทยาลัยราชภัฏนครศรีธรรมราช
กิจกรรมประกอบด้วย พิธีราชสดุดี ครบรอบ 66 ปี มหาวิทยาลัยราชภัฏนครศรีธรรมราช การแสดงปาฐกถาพิเศษ "บทบาทมหาวิทยาลัยราชภัฏกับการพัฒนาชุมชนท้องถิ่น ฐานการปฏิรูปประเทศ" โดย ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม นําเสนอ พันธกิจของมหาวิทยาลัยราชภัฏเพื่อพัฒนาท้องถิ่น การแสดงชุด "นครศรี อัตวิถีชุมชน" แฟชั่นโชว์ผ้าพื้นถิ่นจากผลงานวิจัย พิธีเปิดศูนย์อัจฉริยะเพื่อการพัฒนาท้องถิ่นภาคใต้ พิธีลงนามความร่วมมือกับมหาวิทยาลัยราชภัฏในกลุ่มภาคใต้ MOU ด้านพัฒนาศูนย์อัจฉริยะเพื่อการพัฒนาท้องถิ่นภาคใต้ การแสดงนิทรรศการของสถาบันวิจัยและพัฒนา ซึ่งจัดแสดงสินค้าชุมชนนวัตกรรม ผลจากการพัฒนาชุมชนอย่างมีส่วนร่วมโดยกลไกการพัฒนาพื้นที่ระดับตําบล สร้างต้นแบบการเรียนรู้และนวัตกรรม
นอกจากนี้มีการแสดงนิทรรศการของศูนย์สืบสานงานพระราชดําริและการพัฒนาท้องถิ่น 10 โครงการยุทธศาสตร์เพื่อการพัฒนาท้องถิ่น 9 กระบวนการหลัก 42 กิจกรรมย่อย บูธสินค้าชุมชนโครงการ อพ.สธ. 10 ผลิตภัณฑ์ นําเสนอสินค้าชุมชนโครงการ U2T 93 ตําบล และการนําเสนอผลงานและนิทรรศการจัดการเรียนรู้บูรณาการกับการทํางานของนักศึกษาคณะครุศาสตร์
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ตรวจราชการภาคใต้ พร้อมรับฟังข้อคิดเห็น ข้อเสนอแนะในการพัฒนาอุตสาหกรรมและบูรณาการการทำงานในพื้นที่
วันพฤหัสบดีที่ 2 มีนาคม 2566
02/03/2566
ผู้ตรวจวีระกิตติ์ฯ ตรวจราชการภาคใต้ พร้อมรับฟังข้อคิดเห็น ข้อเสนอแนะในการพัฒนาอุตสาหกรรมและบูรณาการการทํางานในพื้นที่
ผู้ตรวจราชการตรวจราชการภาคใต้ พร้อมรับฟังข้อคิดเห็น ข้อเสนอแนะในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานที่เกี่ยวข้อง
เมื่อวันที่ 28 กุมภาพันธ์ 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่นราธิวาส ตรวจราชการประจําปีงบประมาณ พ.ศ.2566 รอบที่ 1 โดยมี นายโดม ถนอมบูรณ์ อุตสาหกรรมจังหวัดนราธิวาสและเจ้าหน้าที่เข้าร่วม โดยผู้ตรวจฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน"
ทั้งนี้ ผู้ตรวจวีระกิตติ์ฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ เน้นย้ําการตรวจกํากับดูแลสถานประกอบกิจการโรงงานให้ได้ 100%
การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ําการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา ดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่างๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดนราธิวาส ประธานหอการค้าจังหวัดนราธิวาส และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดนราธิวาส
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ดันงบประมาณและสร้างคนรุ่นใหม่ กลับบ้านเกิดร่วมสร้างและพัฒนาเมืองอัจฉริยะ มุ่งความยั่งยืน
วันศุกร์ที่ 3 มีนาคม 2566
03/03/2566
รองนายกฯ พลเอก ประวิตรฯ ดันงบประมาณและสร้างคนรุ่นใหม่ กลับบ้านเกิดร่วมสร้างและพัฒนาเมืองอัจฉริยะ มุ่งความยั่งยืน
รองนายกฯ พลเอก ประวิตรฯ ดันงบประมาณและสร้างคนรุ่นใหม่ กลับบ้านเกิดร่วมสร้างและพัฒนาเมืองอัจฉริยะ มุ่งความยั่งยืน
วันนี้ (วันที่ 3 มีนาคม 2566) เวลา 10.00 น. ณ มูลนิธิอนุรักษ์ป่ารอยต่อ 5 จังหวัด พลเอก ประวิตร วงษ์สุวรรณ รองนายกรัฐมนตรี เป็นประธานในประชุมคณะกรรมการขับเคลื่อนเมืองอัจฉริยะ ผ่านระบบ VTC เพื่อเร่งขับเคลื่อนกลไกส่งเสริมการพัฒนาเมืองด้วยเทคโนโลยี
โดยที่ประชุม เห็นชอบ กรอบคําของบประมาณปี 2567 ตามหมุดหมายที่ 8 เพื่อให้ประเทศไทย มีพื้นที่และเมืองอัจฉริยะ ( Smart City ) ที่น่าอยู่ปลอดภัย และเติบโตอย่างยั่งยืนจํานวน 53 โครงการจาก 30 จังหวัด และ 11 กลุ่ม จังหวัด โดยให้สํานักงานส่งเสริมเศรษฐกิจดิจิทัล สํานักงานสภาพัฒนาการเศรษฐกิจและสังคมแห่งชาติ และสํานักงบประมาณ ร่วมพิจารณากลั่นกรองโครงการโดยมุ่งเป้าหมาย พร้อมทั้งเห็นชอบ โครงการทูตเยาวชนพัฒนาเมือง เพื่อส่งเสริมสายอาชีพใหม่ในการพัฒนาเมืองอัจฉริยะในภูมิภาค โดยเป็นการสร้างโอกาสและความต่อเนื่องให้เกิดสายอาชีพ “นักดิจิทัลพัฒนาเมือง” ในหน่วยงานตัวแทนเมือง 200 คน และ นักศึกษาจบใหม่ 200 คน เพื่อกลับไปพัฒนาพื้นที่เป้าหมายที่เป็นบ้านเกิด
พลเอก ประวิตร ฯ กล่าวขอบคุณทุกหน่วยงาน ที่ร่วมผลักดันเมืองที่พัฒนาเมืองอัจฉริยะ แล้วกว่า 30 เมือง ตลอด 2 ปี ที่ผ่านมา โดยย้ําขอให้มองอนาคตของเมืองสมัยใหม่ที่เชื่อมโยงและสามารถตอบสนองความต้องการชุมชนมากขึ้น มุ่งการบริการและการสร้างความปลอดภัยที่ยั่งยืน ซึ่งการสร้างและเปิดโอกาสคนรุ่นใหม่ ร่วมพัฒนาเมืองอัจฉริยะเป็นเรื่องสําคัญยิ่ง พร้อมทั้งขอให้เร่งขยายและส่งเสริมให้เยาวชนคนรุ่นใหม่ มีส่วนร่วมพัฒนาและผลักดันเมืองอัจฉริยะบ้านเกิดที่เป็นเป้าหมายให้มากขึ้นอย่างมีพัฒนาการ ควบคู่ไปกับการพัฒนาโครงสร้างพื้นฐานและการสร้างความเข้าใจกับประชาชน เพื่อให้สามารถปรับตัวและใช้ประโยชน์กับพัฒนาการเมืองที่เปลี่ยนไปอย่างรวดเร็ว